Obelisco dos Cantóns

O Obelisco dos Cantóns é un monumento da cidade da Coruña, situado na rúa do Cantón Grande. Construíuse en 1895 en memoria de Aureliano Linares Rivas, deputado, senador e ministro compostelán durante a rexencia de María Cristina.

A denominación de obelisco, que lle deron, é inexacta, pois o monumento é en realidade unha columna conmemorativa.Non se corresponde a definición de obelisco co da Coruña, que e de sección circular. O termo de orixe grega obelisco designa un piar labrado illado, con remate en forma de pirámide, de sección cadrada ou rectangular que se estreita na parte superior e que ten función ornamental.

 Historia 
En 1893 o concello coruñés creou un comité ad hoc, que decidiu que o monumento non só constituíse unha homenaxe a Linares Rivas, senón que ao tempo tivese utilidade pública, cun reloxo e aparellos meteorolóxicos.

O monumento foi proxectado polo mestre de obras Gabriel Vitini Alonso, e a cimentación polo arquitecto municipal Antonio de Mesa. Isto debeuse a que a cimentación foi pagada polo concello coruñés, en tanto que o monumento en si foi erguido a partir da recadación obtida por subscrición popular, e os mestres de obra eran os que proxectaban a maioría de obras privadas nesa época (profesión que logo cambiou a aparellador e máis tarde a arquitecto técnico ou enxeñeiro de edificación). O monumento foi feito polo construtor José Escudero, que cobrou 1.995 pesetas. Foi inaugurado o 10 de febreiro de 1895.

O alcalde Alfonso Molina decidiu en 1952 aumentar a altura da estrutura xa que os edificios da zona medraran en altura e desmerecían o monumento.El Obelisco cumple 115 años y recupera su plano de obra La Voz de Galicia.

Na base deste obelisco están gravados en placas de bronce os datos xeográficos e os climáticos extremos da cidade.miniatura|O Obelisco antes do aumento da altura.|centro|300x300px

 Galería de imaxes 

 Notas 

 Véxase tamén 

Categoría:Monumentos da Coruña
Categoría:A Coruña
Categoría:Obras escultóricas